NORAKSTS

|  |  |
| --- | --- |
| 27.09.2018. | Nr.12/8 |

**PAR LOKĀLPLĀNOJUMA ZEMESGABALAM 5.LĪNIJĀ 2, JELGAVĀ REDAKCIJAS NODOŠANU PUBLISKAJAI APSPRIEŠANAI UN ATZINUMU SAŅEMŠANAI**

(ziņo I.Škutāne)

 **Atklāti balsojot: PAR – 14** (A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, J.Strods, R.Šlegelmilhs, A.Rāviņš), **PRET-** nav, **ATTURAS** – nav,

 Saskaņā ar Jelgavas pilsētas domes 2018.gada 26.aprīļa lēmumu Nr.6/9 „Par lokālplānojuma izstrādes uzsākšanu zemesgabalam 5.līnijā 2, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšanu” tika uzsākta lokālplānojuma zemesgabalam 5.līnijā 2, Jelgavā ar kadastra apzīmējumu 0900 021 0148 izstrāde un apstiprināts darba uzdevums.

 Pamatojoties uz Teritorijas attīstības plānošanas likuma 12.panta pirmo daļu un 24.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu, un SIA “Latbuvinvest” 2018.gada 12.septembra iesniegumu ar lūgumu izskatīt lokālplānojuma zemesgabalam 5.līnijā 2, Jelgavā redakciju,

**JELGAVAS PILSĒTAS DOME NOLEMJ:**

1. Nodot lokālplānojuma zemesgabalam 5.līnijā 2, Jelgavā (kadastra Nr. 0900 021 0148) redakciju (turpmāk – Lokālplānojums) publiskajai apspriešanai un institūciju atzinumu saņemšanai.
2. Lokālplānojuma izstrādes vadītājai Jelgavas pilsētas pašvaldības administrācijas Attīstības un pilsētplānošanas pārvaldes vadītājai G.Osītei organizēt publisko apspriešanu:
	1. nosakot publiskās apspriešanas termiņu - četras nedēļas, no 2018.gada 8.oktobra līdz 2018.gada 4.novembrim, un publiskās apspriešanas laikā organizēt publiskās apspriešanas sanāksmi;
	2. nodrošināt sabiedrībai iespēju iepazīties ar Lokālplānojuma materiāliem pašvaldības tīmekļa vietnē [www.jelgava.lv](http://www.jelgava.lv), portālā [www.geolatvija.lv](http://www.geolatvija.lv) un izdrukas veidā Jelgavas pilsētas pašvaldības administrācijas Klientu apkalpošanas centrā, Lielajā ielā 11, Jelgavā, 131.kabinetā.
3. Paziņojumu par Lokālplānojuma publisko apspriešanu ievietot pašvaldības tīmekļa vietnē [www.jelgava.lv](http://www.jelgava.lv), laikrakstā “Jelgavas Vēstnesis”, Teritorijas attīstības plānošanas informācijas sistēmā un nosūtīt Lokālplānojuma darba uzdevumā minētajām institūcijām atzinumu sniegšanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 27.septembrī